Dynaset

Dynaset Oy on 1986 perustettu Ylöjärvellä toimiva hydrauliikka-alan yritys. Tilikaudella 2011–2012 yrityksellä oli 55 työntekijää ja sen liikevaihto oli 13,1 miljoonaa euroa. Liikevaihto kasvoi edellisestä tilikaudesta miltei 31 prosenttia.

Dynaset Oy oli 2000-luvun lopulla maailman suurin hydrauligeneraattorien, -korkeapainepumppujen ja -kompressorien valmistaja."Maailman suurin hydrauligeneraattoreiden, -painepesureiden ja -kompressoreiden valmistaja Dynaset laajentaa tehdastaan Ylöjärvellä." "Dynaset Oy on hydrauliikan liiketoiminta-alueellaan maailman suurin valmistaja."  Hydrauligeneraattorilla työkoneen hydraulienergiasta voidaan kehittää sähköä. Hydraulinen korkeapainevesipumppu soveltuu esimerkiksi katujen ja putkistojen korkeapainepesuun, pölynsidontaan ja korkeapainesammutukseen. Kompaktit hydraulikompressorit tuottavat käyttövoimaa pneumaattisille työkaluille.

Dynasetin perustaja ja toimitusjohtaja Reijo Karppinen korjasi jo koululaisena autoja ja suunnitteli autohuoltoyrittäjän uraa. Sitten Karppinen innostuikin hydrauliikasta ja Dynaset Oy sai alkunsa.

Dynasetin tuotteiden valmistus tapahtuu Ylöjärvellä. Myyntiverkostona toimii useita jälleenmyyjiä kautta maailman, sekä oma vuonna 2006 avattu myyntitoimisto Hangzhoussa, Kiinassa. Yhtiöllä on 230 vientiasiakasta 43 maassa.

Dynaset Oy oli yksi vuoden 2011 Valtakunnallisen Yrittäjäpalkinnon saajista.

 Lähteet 

 Aiheesta muualla 
 Dynaset Oy:n verkkosivut
 Dynaset Oy:n Facebook-sivut
 Dynaset Oy:n YouTube-sivut
 Dynaset OFF-Road Areenan verkkosivut
 Dynaset OFF-Road Areenan Facebook-sivut

Luokka:Suomalaiset metalliteollisuusyhtiöt